*Proiect*

**GUVERNUL REPUBLICII MOLDOVA**

**H O T Ă R Î R E**

nr. \_\_\_\_\_

din\_\_\_\_\_\_\_\_\_\_\_\_\_\_\_\_\_\_\_\_

**pentru aprobarea proiectului de lege**

**pentru modificarea și completarea unor acte legislative**

 Guvernul **HOTĂRĂŞTE:**

 Se aprobă şi se prezintă Parlamentului spre examinare proiectul de lege pentru modificarea și completarea unor acte legislative.

**Prim-ministru Pavel FILIP**

Contrasemnează:

Ministrul afacerilor interne Alexandru JIZDAN

Ministrul justiţiei Vladimir CEBOTARI

*Proiect*

PARLAMENTUL REPUBLICII MOLDOVA

**LEGE**

**cu privire la modificarea și completarea unor acte legislative**

Parlamentul adoptă prezenta lege organică.

**Art. I** – Articolul 28 alineatul (1) litera a) din Legea cadastrului bunurilor imobile nr. 1543-XIII din 25 februarie 1998 (Monitorul Oficial al Republicii Moldova, 1998, nr.44-46, art.318), cu modificările și completările ulterioare, se completează in final cu textul:

,,precum și certificatele constatatoare emise în conformitate cu prevederile Legii nr.163 din 09 iulie 2010 privind autorizarea executării lucrărilor de construcție, în procedura de aprobare tacită”.

 **Art. II** – Articolului 11al Legii nr.451-XV din 30 iulie 2001 privind reglementarea prin licențiere a activității de întreprinzător (Republicată în Monitorul Oficial, 2005, nr.26-28, art.95), cu modificările și completările ulterioare, se completează cu alin. (11) cu următorul cuprins:

,,(11) Constatarea aprobării tacite pentru licențele eliberate de Camera de Licențiere se va efectua în modul stabilit la art. 61 din Legea nr.160 din 22 iulie 2011 privind reglementarea prin autorizare a activității de întreprinzător”.

 **Art. III** – Legea nr. 235-XVI din 20 iulie 2006 cu privire la principiile de bază de reglementare a activității de întreprinzător (Monitorul Oficial, 2006, nr.126-130, art.627), cu modificările și completările ulterioare, se modifică și se completează după cum urmează:

**1.** La articolul 11:

alineatul (2) se completează în final cu textul: ,,conform procedurilor stabilite prin lege”.

alineatul (3) se completează în final cu textul: ,,și cazurilor în care actul permisiv eliberat de autoritatea emitentă este obligatoriu a fi prezentat în original conform tratatelor și acordurilor internaționale la care Republica Moldova este parte”.

**2.** Articolul 14 se completează cu alineatul (4), cu următorul cuprins:

,,(4) Dubiile apărute la aplicarea legislației în procesul inițierii, desfășurării și lichidării afacerii vor fi interpretate în favoarea întreprinzătorului”.

**3.** Articolul 17 se completează cu alineatul (4)1 cu următorul cuprins:

,,(4)1 În cazul în care suspendarea licenței/autorizației nu s-a soldat cu o hotărâre a instanței de judecată, iar autoritatea administrației publice și/sau altă instituție abilitată prin lege cu funcții de reglementare și de control este obligată prin lege să se adreseze instanței cu acțiune de retragere a licenței/autorizației, acțiunile se comasează într-o singură procedură judecătorească”.

**Art. IV –** Articolul 350 din Codul contravențional al Republicii Moldova nr.218-XVI din 24 octombrie 2008 (Monitorul Oficial al Republicii Moldova, 2009, nr.3–6, art.15), se modifică și va avea următorul cuprins:

,,**Articolul 350.** Încălcarea legislației cu privire la autorizarea activității de întreprinzător

(1) Nesoluționarea cererii privind eliberarea de acte prin care s-ar permite solicitantului să inițieze și/sau să desfășoare o afacere (licență, autorizație, permisiune, certificat, aviz, aprobare, coordonare, brevet, atestat de calificare etc.), în termenii stabiliți de lege, în lipsa unui refuz oficial de eliberare a actului solicitat, dat în termen legal, generând-se astfel intervenția prezumției legale a aprobării tacite,

se sancționează cu amendă de la 200 la 350 de unități convenționale.

(2) Depășirea de către funcționarul autorității emitente de acte permisive, responsabil de recepționarea cererilor și documentelor pentru eliberarea actelor permisive, a funcțiilor atribuite, prin examinarea în fond a conținutului cererilor depuse, actelor anexate și declarațiilor pe proprie răspundere, respingerea recepționării lor, solicitarea de prezentare a altor documente și informații,

se sancționează cu amendă de la 150 la 300 de unități convenționale aplicată

persoanei cu funcție de răspundere.

(3) Neeliberarea sau refuzul de a elibera certificatul constatator, conform modelului stabilit în Anexa nr. 2 la Legea nr.160 din 22 iulie 2011 privind reglementarea prin autorizare a activității de întreprinzător și în Anexa nr.6 la Legea nr.163 din 09 iulie 2010 privind autorizarea executării lucrărilor de construcție

se sancționează cu amendă de la 200 la 300 de unități convenționale aplicată

persoanei cu funcție de răspundere.

 (4) Neeliberarea în termenul stabilit de lege a actelor permisive, care conform tratatelor și acordurilor internaționale la care Republica Moldova este parte sunt obligatorii a fi prezentate în original,

se sancționează cu amendă de la 300 la 500 de unități convenționale aplicată persoanei cu funcție de răspunde”.

**Art. V** –Legea nr.163 din 09 iulie 2010 privind autorizarea executării lucrărilor de construcție (Monitorul Oficial al Republicii Moldova, 2010, nr.155-158, art.549), cu modificările și completările ulterioare, se modifică și se completează după cum urmează:

1. Alineatul (3) al articolului 3, se exclude.
2. Alineatele (5) și (7) al articolelor 12 și 17 se exclud.

**3.** La articolul 12:

alineatul (1) litera b) se completează în final cu textul:

,,sau Certificatul Constatator, emis și completat conform articolului 29”.

la alineatul (6), textul ,,informând în scris emitentul și Inspecția de Stat în Construcții” se substituie cu textul ,,conform condițiilor expuse în articolul 29”

**4.** La articolul 17:

la alineatul (6), textul ,,informând în scris emitentul și Inspecția de Stat în Construcții” se substituie cu textul ,,conform condițiilor expuse în articolul 29”.

**5.** La articolul 24:

alineatul (1) literele a) și a1), se modifică și vor avea următorul cuprins:

,,a) instituirea și ținerea unor registre separate ale certificatelor de urbanism, autorizațiilor de construire/desființare emise și a refuzurilor de eliberare a certificatelor și autorizațiilor, în care se vor înscrie data de primire a documentelor și cea de eliberare a actului administrativ respectiv solicitantului (beneficiarului), inclusiv plasarea acestora în regim on-line pe pagina web oficială a emitentului;

a1) eliberarea pentru solicitant (beneficiar) a certificatului constatator, conform modelului stabilit în Anexa nr.6”;.

articolul se completează cu alineatul (3) cu următorul cuprins:

,,(3) Funcționarul emitentului, responsabil de recepționarea cererilor de eliberare a certificatelor de urbanism și autorizațiilor de construire/desființare, nu este în drept să examineze conținutul cererilor depuse și actelor anexate, să respingă recepționarea lor, să solicite prezentarea altor documente și informații, competența acestuia limitându-se la procedura de înregistrare a cererii și eliberare a certificatului stipulat în articolul 24, alineatul (1) litera a1)”.

**6.** La articolul 28 alineatul (1), se modifică și va avea următorul cuprins:

,,(1) Construcțiile executate în lipsa certificatului de urbanism pentru proiectare, a documentației de proiect și a autorizației de construire sau a certificatului constatator care confirmă aplicarea principiului aprobării tacite, se consideră construcții neautorizate”.

**7.** Se completează cu articolul 29  cu următorul cuprins:

,,**Articolul 29.** Aprobarea tacită

(1) Actele emise în scopul autorizării executării lucrărilor de construcție, prevăzute în art.12 și 17, cad sub incidența principiului de aprobare tacită în cazul depășirii de către autoritatea emitentă a termenului stabilit de lege pentru eliberarea, prelungirea, reperfectarea actului permisiv și în lipsa unei comunicări scrise privind refuzul eliberării actului respectiv.

(2) Solicitanții (beneficiarii) care nu au obținut în termenul stabilit de lege unul din actele prevăzute la alineatul (1), sau refuzul oficial de eliberare a acestui act, sunt în drept să aplice, în baza certificatului stipulat în articolul 24 alineatul (1) litera a1), principiul aprobării tacite conform procedurii stabilite în art. 61 din Legea nr.160 din 22 iulie 2011 privind reglementarea prin autorizare a activității de întreprinzător”.

**8.** Articolul 29 devine articolul 30.

**9.** Anexa nr.6, se modifică și va avea următorul cuprins: ,,Anexa nr. 6

|  |
| --- |
| Primăria \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ municipiului, orașului, comunei, satului**CERTIFICAT CONSTATATOR****Nr. de înregistrare \_\_\_\_\_\_\_ Data înregistrării** ”\_\_\_”\_\_\_\_\_\_\_\_\_ 20\_\_ Prin prezentul se certifică și se constată că solicitantul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea solicitantului, IDNO, sediul)prin reprezentantul său: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele reprezentantului, telefon de contact, email)la data emiterii prezentului certificat a transmis Primăriei pentru obținerea actului permisiv (de subliniat):Certificatul de urbanism pentru proiectare autorizația de construire autorizația de desființarecererea, la care a anexat următoarele documente:1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pe \_\_\_\_ file,
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pe \_\_\_\_ file,
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pe \_\_\_\_ file,
4. Suporturi electronice (CD etc.) \_\_\_\_\_ unități.

Cererea și actele enumerate le-a recepționat \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_) L.ș. (nume, funcția deținută) (semnătura)  |
| **Ghid informativ:**1. Conform art.\_\_\_ din Legea nr.163 din 09 iulie 2010, termenul legal pentru eliberarea actului permisiv solicitat este de \_\_\_\_ zile lucrătoare.
2. Conform art.24 alin. (3) din Legea nr.163 din 09 iulie 2010 funcționarul responsabil de recepționarea cererilor, nu este în drept să examineze conținutul cererilor depuse, actelor anexate și declarațiilor pe proprie răspundere, să respingă recepționarea lor, să solicite prezentarea altor documente și informații, competența acestuia, limitându-se la procedura de înregistrare a cererii și eliberare imediată și necondiționată solicitantului a acestui certificat constatator.
3. Încălcarea de către funcționar a acestei norme atrage aplicarea, inclusiv în baza demersului solicitantului, sancțiunii contravenționale prevăzute în art.350 Cod contravențional.
4. Conform art.29 din Legea nr.163 din 09 iulie 2010, solicitantul poate aplica acest certificat în procedura aprobării tacite și poate desfășura activitatea pentru care a solicitat actul permisiv.
5. În acest scop solicitantul va expedia prin poșta recomandată în adresa Inspectoratului General al Poliției al Ministerului Afacerilor Interne, copia acestui certificat, în care va completa Declarația pe proprie răspundere de mai jos. Dată a aprobării tacite a actului permisiv și, respectiv, dată din care solicitantul poate desfășura activitatea pentru care a solicitat actul permisiv se consideră data confirmării recepționării de către Inspectoratul General al Poliției al Ministerului Afacerilor Interne a scrisorii recomandate prin care solicitantul i-a expediat acest certificat.
 |
| **DECLARAȚIE PE PROPRIE RĂSPUNDERE**În adresa Inspectoratului General al Poliției al Ministerului Afacerilor Interne, or. Chișinău, str. Tiraspol, 11/1, MD – 2001Prin prezenta, subsemnatul, constat și declar pe proprie răspundere, că la data completării prezentei Declarații: ”\_\_\_”\_\_\_\_\_\_\_\_\_ 20\_\_:* - Nu am primit actul permisiv solicitat conform prezentului Certificat.
* - Nu am primit de la autoritatea emitentă refuz oficial de eliberare a actului permisiv solicitat.
* - Intenționez să aplic procedura aprobării tacite și să încep a desfășura activitatea pentru care l-am solicitat.

Solicitant \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea solicitantului, IDNO, sediu) (numele, telefon de contact, email)Semnătura: \_\_\_\_\_\_\_\_\_\_\_\_\_\_\_\_ |

**”**

**Art. VI**  – Legea nr.160 din 22 iulie 2011 privind reglementarea prin autorizare a activității de întreprinzător (Monitorul Oficial al Republicii Moldova, 2011, nr.170-175, art.494), cu modificările și completările ulterioare, se modifică și se completează după cum urmează:

**1.** Articolul 6:

alineatul (1), se modifică și va avea următorul cuprins:

,,(1) Pentru obținerea actului permisiv, solicitantul depune la autoritatea emitentă personal (sau prin intermediul unui reprezentant al său), prin scrisoare recomandată sau prin poștă electronică (sub formă de document electronic cu semnătură digitală, prin intermediul mijloacelor electronice de comunicare), inclusiv prin intermediul ghișeului unic, o cerere, la care anexează actele prevăzute de actul legislativ ce reglementează activitatea respectivă, sau declarația pe proprie răspundere privind respectarea condițiilor din actele legislative ce reglementează activitatea pentru care solicită actul permisiv.

Autoritatea emitentă va elibera imediat și necondiționat solicitantului certificatul constatator, conform modelului indicat în Anexa nr.2 la prezenta lege.

În cazul în care solicitantul depune cererea și actele necesare prin alte modalități prevăzute de prezentul alineat, autoritatea emitentă este obligată să remită certificatul constatator în același mod, în care a fost depusă cererea.

Funcționarul autorității emitente, inclusiv a ghișeului unic, responsabil de recepționarea cererilor, nu este în drept să examineze conținutul cererilor depuse, actelor anexate și a declarației pe proprie răspundere, să respingă recepționarea lor, să solicite prezentarea altor documente și informații, competența acestuia limitându-se la procedura de înregistrare a cererii și eliberare imediată și necondiționată solicitantului a certificatului constatator”.

 la alineatul (2), textul ,,înregistrării tuturor actelor necesare eliberării actului permisiv” se substituie cu textul ,,eliberării certificatului constatator, conform alineatului (1)”.

alineatul (6), se modifică și va avea următorul cuprins:

,,(6) Autoritatea emitentă de acte permisive este obligată să țină, în conformitate cu Legea nr.71-XVI din 22 martie 2007 cu privire la registre, registrul certificatelor constatatoare, refuzurilor oficiale și argumentate de eliberare a actelor permisive, inclusiv să plaseze toate documentele menționate în regim on-line pe pagina web oficială a autorității”.

**2.** Se completează cu articolul 61 cu următorul cuprins:

**,,Articolul 61**. Procedura aprobării tacite

(1) După expirarea termenului stabilit de lege pentru emiterea actului permisiv și în lipsa unui refuz scris din partea autorității emitente de eliberare a acestuia, actul permisiv solicitat se consideră acordat prin aprobare tacită.

(2) După expirarea termenului legal pentru eliberarea actului permisiv solicitantul poate să aplice procedura aprobării tacite și poate desfășura activitatea pentru care a solicitat actul permisiv. În acest scop solicitantul va expedia prin poșta recomandată în adresa Inspectoratului General al Poliției al Ministerului Afacerilor Interne, copia certificatului constatator, în care va declara pe proprie responsabilitate faptul că în termen legal nu a primit de la autoritatea emitentă refuz oficial de eliberare a actului permisiv. Dată a aprobării tacite a actului permisiv și respectiv dată din care solicitantul poate desfășura activitatea pentru care a solicitat actul permisiv se consideră data confirmării recepționării de către Inspectoratul General al Poliției al Ministerului Afacerilor Interne a scrisorii recomandate prin care Solicitantul i-a expediat copia Certificatului Constatator completat în modul indicat mai sus.

(3) Inspectoratul General al Poliției al Ministerului Afacerilor Interne:

a) va plasa informația privind certificatele constatatoare recepționate într-un registru electronic accesibil liber și gratuit, pe pagina sa web oficială;

b) în termen de trei zile lucrătoare de la recepționarea certificatului Constatator, îl va expedia prin poșta electronică în subdiviziunea sa competentă pentru inițierea procedurilor contravenționale și aplicarea, după caz, a sancțiunilor prevăzute de Codul contravențional față de funcționarii autorităților emitente care au încălcat procedurile și termenii de eliberare a actelor permisive;

c) va analiza informația din certificatele constatatoare recepționate și datele furnizate de subdiviziunile sale teritoriale cu privire la aplicarea sancțiunilor contravenționale și va informa trimestrial despre rezultate, Cancelariei de Stat, în scopul elaborării măsurilor și propunerilor de optimizare a activității autorităților emitente de acte permisive.

(4) Autoritățile administrației publice și instituțiile abilitate prin lege cu funcții de reglementare și de control, instanțele de judecată, vor accepta Certificatul Constatator în calitate de act permisiv, dacă acesta va fi completat și expediat în modul expus în alineatul (2) din prezenta lege.

(5) Aplicarea procedurilor aprobării tacite descrise în articolele 6 și 61 nu lipsește solicitantul de dreptul de a se adresa direct către agentul constatator în cazurile expres prevăzute de Codul Contravențional”.

**3.** În tot textul legii cuvântul ”anexa”, atunci când aceasta se referă la Nomenclatorul actelor permisive, se substituie cu cuvintele ”anexa nr.1”.

**4.** Legea se completează cu Anexa nr.2 cu următorul cuprins: ,,Anexa nr. 2

|  |
| --- |
| **A N T E T U L A U T O R I T Ă Ț I I E M I T E N T E****CERTIFICAT CONSTATATOR****Nr. de înregistrare \_\_\_\_\_\_\_ Data înregistrării** ”\_\_\_”\_\_\_\_\_\_\_\_\_ 20\_\_ Autoritatea emitentă a actului permisiv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea autorității, localitatea)prin prezentul certifică și constată că solicitantul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea solicitantului, IDNO, sediul)prin reprezentantul său: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numele reprezentantului, telefon de contact, email)la data emiterii prezentului Certificat a transmis autorității emitente pentru obținerea actului permisiv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumirea actului permisiv conform legii de reglementare)cererea, la care a anexat următoarele documente:1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pe \_\_\_\_ file,
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pe \_\_\_\_ file,
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pe \_\_\_\_ file,
4. Suporturi electronice (CD etc.) \_\_\_\_\_ unități.

Cererea și actele enumerate le-a recepționat \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_) L.ș. (nume, funcția deținută) (semnătura)  |
| **Ghid informativ:**1. Conform art.\_\_\_ din Legea nr.\_\_\_ din ”\_\_\_” \_\_\_\_\_\_\_\_ \_\_\_\_\_, termenul legal pentru eliberarea actului permisiv solicitat este de \_\_\_\_ zile (lucrătoare, calendaristice (*de subliniat*))
2. Conform art.6 din Legea nr.160 din 22 iulie 2011 privind reglementarea prin autorizare a activității de întreprinzător funcționarul autorității emitente, responsabil de recepționarea cererilor, nu este în drept să examineze conținutul cererilor depuse, actelor anexate și declarațiilor pe proprie răspundere, să respingă recepționarea lor, să solicite prezentarea altor documente și informații, competența acestuia limitându-se la procedura de înregistrare a cererii și eliberare imediată și necondiționată solicitantului a acestui certificat constatator. Încălcarea de către funcționar a acestei norme atrage aplicarea, inclusiv în baza demersului solicitantului, a sancțiunii contravenționale prevăzute în art.350 Cod contravențional.
3. Conform art.61 din Legea nr.160 din 22 iulie 2011 privind reglementarea prin autorizare a activității de întreprinzător, solicitantul poate aplica acest certificat în procedura aprobării tacite și poate desfășura activitatea pentru care a solicitat actul permisiv. În acest scop solicitantul va expedia prin poșta recomandată în adresa Inspectoratului General al Poliției al Ministerului Afacerilor Interne, copia acestui certificat, în care va completa Declarația pe proprie răspundere de mai jos. Dată a aprobării tacite a actului permisiv și, respectiv, dată din care solicitantul poate desfășura activitatea pentru care a solicitat actul permisiv se consideră data confirmării recepționării de către Inspectoratul General al Poliției al Ministerului Afacerilor Interne a scrisorii recomandate prin care solicitantul i-a expediat acest certificat.
 |
| **DECLARAȚIE PE PROPRIE RĂSPUNDERE**În adresa Inspectoratului General al Poliției al Ministerului Afacerilor Interne or. Chișinău, str. Tiraspol, 11/1, MD – 2001Prin prezenta, subsemnatul, constat și declar sub proprie răspundere, că la data completării prezentei decartații: ”\_\_\_”\_\_\_\_\_\_\_\_\_ 20\_\_:* - Nu am primit actul permisiv solicitat conform prezentului certificat.
* - Nu am primit de la autoritatea emitentă refuz \_fficial de eliberare a actului permisiv solicitat.
* - Intenționez să aplic procedura aprobării tacite și să încep a desfășura activitatea pentru care l-am solicitat.

Solicitant \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea solicitantului, IDNO, sediu) (numele, telefon de contact, email)Semnătura : \_\_\_\_\_\_\_\_\_\_\_\_\_\_\_\_ |
|  |

”

**Art. VII** – Legea nr. 161 din 22 iulie 2011 privind implementarea ghișeului unic în desfășurarea activității de întreprinzător (Monitorul Oficial al Republicii Moldova, 2011, nr.170-175, art.496), cu modificările și completările ulterioare, se modifică și se completează după cum urmează:

**1.** Articolul 23, se modifică și va avea următorul cuprins:

,,**Articolul 23.** Recepționarea cererii de eliberare a actului permisiv

(1) Odată cu recepționarea cererii, la care se anexează actele necesare, prevăzute de actul legislativ ce reglementează respectiva activitate, sau declarația pe proprie răspundere privind respectarea condițiilor din actele legislative ce reglementează activitatea pentru care solicită actul permisiv, autoritatea este obligată să elibereze imediat și necondiționat solicitantului certificatul constatator, conform modelului stabilit în Anexa nr.2 la Legea nr.160 din 22 iulie 2011 privind reglementarea prin autorizare a activității de întreprinzător.

(2) Funcționarul ghișeului unic, responsabil de recepționarea cererilor, nu este în drept să examineze conținutul cererilor depuse, actelor anexate și declarației pe proprie răspundere, să respingă recepționarea lor, să solicite prezentarea altor documente și informații, competența acestuia limitându-se la procedura de completare, înregistrare și eliberare a certificatului constatator solicitantului.

(3) În cazul în care, pentru eliberarea actului permisiv, autoritatea are nevoie doar de o informație ce poate fi transmisă în baza declarației, în conformitate cu prezenta Lege, exemplarul 2 al declarației autentificat prin semnătura/parafa autorității și indicarea datei semnării se consideră act confirmativ.

(4) De la data la care se eliberează solicitantului certificatul constatator începe să curgă termenele stabilite la art.11 al Legii nr.235-XVI din 20 iulie 2006 cu privire la principiile de bază de reglementare a activității de întreprinzător, aplicându-se astfel principiul aprobării tacite pentru inițierea și/sau desfășurarea afacerii”.

**2.** Alineatul (2) al articolului 24 se modifică și va avea următorul cuprins:

,,(2) Constatarea aprobării tacite pentru actele permisive care se eliberează prin intermediul ghișeului unic se va efectua în modul stabilit la art. 61 din Legea nr.160 din 22 iulie 2011 privind reglementarea prin autorizare a activității de întreprinzător”.

**Art.VIII** – Dispoziții finale:

Prezenta lege intră în vigoare la expirarea a 3 luni de la data publicării.

Guvernul, în termen de 3 luni de la data publicării prezentei legi:

a) va înainta Parlamentului propuneri privind aducerea legislației în concordanță cu prezenta lege;

b) va asigura modificarea, completarea și/sau emiterea actelor normative necesare pentru executarea prezentei legi.

Autoritățile administrației publice centrale și locale, nesubordonate Guvernului, în termen de 3 luni de la data publicării prezentei legi, vor asigura modificarea, completarea și/sau emiterea actelor normative proprii necesare pentru executarea prezentei legi.

**PREŞEDINTELE PARLAMENTULUI**